《踏莎行 送陈云铭之蕲水》
清代·李良年

花落逢君，叶飞还去。吟装几日沿江渚。阿章遗石想苔封，第三泉水茶山路。

远渌浮天，冷香开暮。烟鬟翠亚蕲春树。竹间试谱竹枝歌，如闻横笛淩风语。

作者简介：（1635—1694）清浙江秀水人，字武曾。诸生。与兄李绳远、弟李符并著诗名，时称三李。又与朱彝尊称朱李。诗初学唐人，持格律甚严。古文长于议论。曾举博学鸿儒科，罢归。有《秋锦山房集》。